Îndrumar privind problemele de mediu

***Se va avea în vedere notificarea primita din partea Filialei Ocolul Silvic Privat Praid cu nr. 100/10.06.2022, inaintată de primaria comunei Praid, prin adresa nr. 4874 din 10.06.2022 anexată prezentei.***

În cadrul **Raportului privind Impactul asupra Mediului** pentru proiectul propus se vor prezenta informaţii referitoare la:

1. Descrierea proiectului
2. Descrierea alternativelor realizabile, în termeni de concepţie, tehnologie, amplasare, dimensiune şi anvergură a proiectului, analizate de către titularul proiectului, relevante pentru proiectul propus, precum şi caracteristicile specifice ale proiectului şi indicarea principalelor motive care stau la baza alegerii făcute, inclusiv compararea efectelor acestora asupra mediului.
3. Descrierea aspectelor relevante ale stării actuale a mediului – scenariul de bază – şi o descriere scurtă a evoluţiei sale probabile în cazul în care proiectul nu este implementat, în măsura în care schimbările naturale faţă de scenariul de bază pot fi evaluate prin depunerea de eforturi acceptabile, pe baza informaţiilor privind mediul şi a cunoştinţelor ştiinţifice disponibile, cu analizarea elementelor principale pentru fiecare componentă (apa, sol, zgomot si vibratii, s.a)
4. O descriere a factorilor de mediu susceptibili de a fi afectaţi de proiect.

Se vor lua în considerare: populaţia, sănătatea umană, biodiversitatea, ocuparea terenurilor, solul, apa, aerul, clima (emisiile de gaze cu efect de seră, impacturile relevante pentru adaptare), bunurile materiale, patrimoniul cultural, inclusiv aspectele arhitecturale şi cele arheologice, şi peisajul, precum şi interacţiunea dintre aceşti factori.

1. Metodologia de evaluare a impactului: identificarea efectelor, identificarea formelor de impact, predicţia impacturilor, semnificaţia impacturilor, măsuri de evitare şi reducere impactul rezidual.
2. Descrierea efectelor semnificative pe care proiectul le poate avea asupra mediului

Se va realiza o identificare a tuturor posibilelor impacturi negative ale proiectului susceptibile să afecteze fiecare factor de mediu, inclusiv cele cumulative, ca rezultat al acţiunii combinate a proiectului cu alte proiecte aprobate sau în curs de reglementare.

Efecte semnificative asupra factorilor de mediu generate de proiect

***Se vor avea în vedere precizările/observațiile din adresa emisă de COMUNA LAZAREA, jud. Harghita nr. 5003/07.06.2022,***

Efecte posibile, prezentate pe componente de mediu:

* 1. Ape de suprafaţă şi subterane: efecte posibile în etapa de execuţie și în etapa de operare:

***Se vor avea în vedere precizările/observațiile din adresa emisă de COMUNA LAZAREA, jud. Harghita nr. 5003/07.06.2022.***

* 1. Concluziile Studiului de evaluare a impactului asupra corpurilor de apă

Calitatea aerului: efecte posibile în etapa de execuţie și în etapa de operare.

***Se va avea în vedere observația din adresa emisă de Consiliul Județean Harghita nr. 88271/14.06.2022,*** Calitatea aerului

* 1. Clima
	2. Zgomot şi vibraţii

Efecte posibile în etapa de execuţie și în etapa de operare: creşterea nivelului de zgomot ca urmare a traficului rutier - se va evidenţia zona descrisă de izolinia de zgomot corespunzătoare valorii maxime admise. Se vor identifica zonele unde se vor amplasa barierele de protecţie sonoră (ex. panouri fonoabsorbante).

* 1. Soluri şi geologie
	2. Fauna
	3. Flora
	4. Concluziile Studiului de evaluare adecvată
	5. Populaţia şi sănătatea umană:

***Se vor avea în vedere precizările/observațiile din adresa emisă de Directia de Sanatate Publica Harghita nr. 5782/07.06.2022.***

* 1. Bunuri materiale şi patrimoniul cultural

***Se vor avea în vedere precizările din adresa emisă de Directia Județeana pentru Cultură Harghita nr. 605/03.06.2022.***

* 1. Peisaj
	2. Evaluarea efectelor cumulative
	3. Interacţiunea efectelor anterioare
	4. Impactul potenţial în context transfrontieră
	5. Evaluarea impactului rezidual
1. Descrierea metodelor de prognoză utilizate pentru identificarea şi evaluarea efectelor semnificative asupra mediului, inclusiv detalii privind dificultăţile şi principalele incertitudini existente.
2. Măsuri de evitare şi reducere a impactului şi programul de monitorizare
3. Descrierea efectelor negative semnificative preconizate ale proiectului asupra mediului, determinate de vulnerabilitatea proiectului în faţa riscurilor de accidente majore şi/ sau dezastre relevante pentru proiect
4. Rezumat netehnic
5. Lista de referinţe

**Studiul de Evaluare a Impactului asupra Corpurilor de Apă** va cuprinde informaţii referitoare la:

* denumirea completă a proiectului, localizarea proiectului (localitatea, judeţ, coordonate STEREO 70, cod cadastral şi denumire cursuri de apă, cod şi denumire corpuri de apă intersectate de proiect);
* descrierea lucrărilor propuse şi asocierea acestora cu corpurile de apă;
* lista zonelor protejate aferente fiecărui corp de apă;
* identificarea corpurilor de apă potenţial afectate de proiect;
* lungimea/suprafaţa corpurilor de apă potenţial afectate de proiect;
* categoria, tipologia, starea corpurilor de apă potenţial afectate şi motivaţia pentru care anumite corpuri de apă nu au atins starea bună (acolo unde este cazul);
* starea/calitatea zonelor protejate identificate;
* starea ecologică/potenţialul ecologic pentru corpurile de apă de suprafaţă la nivel global şi la nivelul elementelor de calitate şi starea chimică, iar pentru cele subterane se va preciza starea cantitativă şi starea chimică;
* precizarea obiectivelor de mediu pentru fiecare corp de apă identificat;
* precizarea obiectivelor de mediu ale zonelor protejate identificate;
* identificarea măsurilor şi termenelor de implementare pentru atingerea obiectivelor de mediu pentru fiecare corp de apă identificat;
* identificarea mecanismului cauză-efect pentru fiecare corp de apă identificat;
* identificarea mecanismului cauză-efect al proiectului propus cumulat cu alte proiecte autorizate/în curs de autorizare/avizate/în curs de avizare/planificate pe corpurile de apă respective;
* evaluarea impactului proiectului asupra corpurilor de apă şi a zonelor protejate;
* identificarea riscurilor de apariţie a efectelor negative ce pot duce la deteriorarea stării corpurilor de apă sau la împiedicarea îmbunătăţirii stării acestora;
* identificarea riscurilor ce pot conduce la împiedicarea atingerii obiectivelor asociate zonelor protejate;
* evaluarea impactului cumulat al proiectului cu alte proiecte autorizate/în curs de autorizare/avizate/în curs de avizare/planificate pe corpurile de apă respective;
* formularea concluziilor în ceea ce priveşte impactul proiectului asupra corpurilor de apă şi a zonelor protejate;
* identificarea şi stabilirea de măsuri suplimentare menite să atenueze sau să reducă impacturile identificate, inclusiv a celor cumulative;
* analiza aplicării articolului 27 din Legea Apelor nr. 107/1996 cu modificările şi completările ulterioare, în cazul în care proiectul în sine sau cumulat cu alte proiecte autorizate/în curs de autorizare/avizate/în curs de avizare/planificate pe corpurile de apă identificate conduc la deteriorarea stării acestuia;
* propunerea unui program de monitorizare a impactului proiectului asupra corpurilor de apă identificate şi prezentarea unor propuneri de secţiuni de monitorizare.

Autoritatea competentă de gospodărire a apelor poate solicita informații suplimentare.

Programul de monitorizare propus în SEICA se va corela cu propunerile similare incluse în Studiul de Evaluare Adecvată şi în Raportul privind Impactul asupra Mediului.

***Se vor avea în vedere precizările/observațiile din adresa emisă de COMUNA LAZAREA, jud. Harghita nr. 5003/07.06.2022.***

**Studiului de evaluare adecvată, va cuprinde:**

Principalele etape ale procesului de evaluare adecvată vor consta în:

1. Identificarea tuturor modificărilor propuse de proiect ca urmare a derulării lucrărilor de construcţie, a operării şi a dezafectării proiectului;
2. Cuantificarea acestor modificări la nivelul habitatelor (creşterea concentraţiilor de poluanţi în aer, în apele de suprafaţă sau în sol, creşterea nivelului de zgomot, modificarea topografiei terenului etc);
3. Identificarea formelor de impact asupra habitatelor şi speciilor de interes comunitar, generate de aceste modificări (pierderi de habitate, alterarea habitatelor, fragmentarea habitatelor, perturbarea activităţii speciilor şi reducerea efectivelor populaţionale);
4. Cuantificarea formelor de impact (suprafaţa de habitate afectată, număr de indivizi afectaţi etc);
5. Caracterizarea fiecărei forme de impact (natura impactului, durată, reversibilitate, potenţial de cumulare cu alte forme de impact etc) şi evaluarea semnificaţiei acestora;
6. Formularea măsurilor de evitare şi reducere a impactului, în principal acolo unde există riscul atingerii unui impact semnificativ;
7. Evaluarea impactului rezidual (impactul înregistrat în urma implementării măsurilor de evitare şi reducere a impactului);
8. Propunerea unui program de monitorizare pentru a se asigura evitarea apariţiei unor impacturi semnificative asupra habitatelor şi speciilor de interes comunitar, atât în perioada de construcţie/operare/dezafectare a proiectului.

Evaluarea se va face avându-se în vedere necesitatea de menţinere a integrităţii siturilor Natura 2000 care sunt intersectate de proiect sau se află în vecinătatea acestuia.

***Se vor avea în vedere precizările/observațiile din adresa ANANP Serviciul Teritorial Harghita nr. 418//ST.HR/13.06.2022.***

***Se vor avea în vedere precizările/observațiile din adresa emisă de COMUNA LAZAREA, jud. Harghita nr. 5003/07.06.2022.***

***Se vor avea în vedere precizările/observațiile din adresa emisă de GNM – Comisariatul Județean Harghita nr. 722/07.06.2022.***

Analiza posibilităţii de cumulare a impacturilor la nivelul siturilor potenţial afectate se va realiza prin parcurgerea următorilor paşi:

1. Identificarea formelor actuale de impact pe baza:
2. Presiunilor actuale asupra componentelor Natura 2000 conform informaţiilor disponibile în Obiectivele Specifice de Conservare, Formularele Standard N2k şi a Planului de Management;
3. Identificarea altor activităţi cu impact potenţial existente în zona de implementare a proiectului;
4. Identificarea proiectelor majore propuse a fi implementate în zona siturilor Natura 2000 potenţial afectate de secţiunea 3 a autostrăzii;
5. Identificarea efectelor ce pot conduce la forme de impact cumulat asupra componentelor Natura 2000 din siturile N2k potenţial afectate de proiect (presiuni actuale + alte proiecte propuse + proiectul prezent).

Evaluarea impactului asupra Obiectivelor Specifice de Conservare (OSC) se va realiza prin parcurgerea următorilor paşi:

1. Analiza obiectivelor, a parametrilor şi ţintelor stabilite pentru fiecare din habitatele sau speciile de interes comunitar incluse în OSC;
2. Analiza caz cu caz (pentru fiecare sit) şi habitat/ specie cu habitat/ specie a parametrilor ce ar putea fi afectaţi de proiectul propus.
3. Justificarea modului în care fiecare parametru aferent OSC ar putea fi afectat;
4. Estimarea / cuantificarea (acolo unde este posibil) a gradului de afectare a parametrului;
5. Aprecierea semnificaţiei impactului, utilizându-se două clase: semnificativ/ nesemnificativ

**Alte cerințe**

Precizăm că urmare analizării Raportului privind impactul asupra mediului/Studiului de evaluare adecvată/Studiului de evaluare a impactului asupra corpurilor de apă pot apărea solicitări privind completarea acestuia cu informații suplimentare, necuprinse în Îndrumarul susmenționat.